text: هذا النوع من الكاتو معروف جدا بحلب وقد تستغربون من شكله و أنني صنفته من أنواع الكاتو رغم أنه لا يوجد في مقاديره طحين أو بيض أووو و قوامه الرئيسي هو السميد و لكننا نجده يباع في حلب بكل المحلات التي تختص ببيع الكاتو كنوع من أنواع الكاتو بدأ من منيون وانتهاء بالميني ماركت ..
text: #000006
text: سميد،شوكولا،كاكاو،وصفات تراثية
text: #000010
text: التعديل الوحيد اني دوبت الكاكاو بالحليب لحتى يصير اسهل في الإمتزاج ببقية المقادير
text: #000020
text: هي صورة لتطبيقة للوصفة و على قد الصورة مو حلوة , الطعم ألذ , انا أضفت معها شوية قرفة و قرنفل , و يممي ..
text: #000024
text: أكيد فينا نستبدل السمنة بالزبدة , و الصوص الي عاملته هو مزيج من شوكولا غامقة مع قشطة و ملعقة صغيرة زبدة , و الصوص بالتفصيل رح نزله قريب ان شاء الله , دوبتهم كلهم على حمام مائي و بعدها غمست فيهم الكرات و صفيتهم على طبق و بس ما نزل الشوكولا الزيادة صفيتهم بالطيق و الي هو عبارة عن صينية متل المراية :zzz
text: #000030
text: الي على الوجه مو قرفة , هي كاكاو بودرة , بس انا حطيت بقلبهم قرفة و قرنفل ,, يمممي عن جد
text: #000032
text: منمن امبارح كان عندي عزومه عشا و عملت راس العبد و حشيت نصه مربى التوت الغامق و النص التاني جوز و غطيته بالشوكولا الغامعقه و اللي مع جوز رشيت عليه شوكولا سبرنكلز و قدمت كل نوع على مرايه صغيره وااااااو منى ما حدا صدق انو شغل بيت و انصرعوا على شكله بس بدك المظبوت كان احسن لو اني ما حشيته انا حبيته اكتر بدون حشي بس حاولت اعمل حركه يعني هههه على العموم حبيبتي حبيت اشكرك على هالوصفات الحلوه يلى عم بتنزليها يعطيك الف عافيه
text: #000033
text: كتير انبسطت انها نجحت و عجبت ضيوفك , و أكيبدة يمكن الي حشيتيها بالمربى طلعت حللوة زيادة ..
text: #000036
text: عملتهن كتير طلعو طيبات وفعلا تحضيرهن سهل وما بياخد وقت ابدا
  غطستهن بشوكولا ولاوز وفستق مطحون طلع شكلهن كتير حلو
  انا كنت مالي رايدة اعملهن لأنو مافي حدا ياكلهن غير انا ومحمدبس حسبي الله ونعم الوكيل عملتهن ونازلين اكل فيهن
text: #000048
text: ما دامك حطيتيها بالبراد , ان شاء الله ممكن تسممك اكتر و تساعدك , ممكن تبلي ايدك بشوية مي و تحاولي تشكليها , و اذا ما مشي الحال رصيها بطبق بايركس و غطيها بالشوكولا المدوبة و بتصير كمان احلى طبق حلو لكل العيلة
text: #000057
text: هاي انا بعمل كرات العبد بغير طريقة وكتير لذيذ وناجح بحط كوب سميد وكوب سكر وكوب جوز الهند وكوب حليب ونص قالب زبدة وظرف فانيليا وعلبة كاكاو اي ما يعادل 5 ملاعق كبيرة كاكاو و3 بيضات وقرفة واذا بتحبي ضيفي جوزة الطيب او قرنفل حسب ذوقك والنكهة الي بتحبيها بحطن كلن بطنجرة عالنار وبحرك لحتى يغلي المزيج ويسمك بتركه لحتى يبردشوي وبعدين بكون حاطة للزينة جوز هند وصوص شوكولا على طريقة منى بعمل كور مغلفة بجوز الهند وكور مغطسة بشوكولا يمممممم كتير طيب بتمنى تجربي طريقتي منى وتعجبك لحسن الحظ طلع عندي صورة للكرات [img]
text: #000065
text: يسلموا كتير هاجر للاضافة
text: #000067
text: يمسيكم بالخيرحبيباتي انا بعرف بدال السميدبحط بسكويت اول مرة بسمع بالسميد بطحنالبسكويت السادة شي أربع باكيتات وبضيف المواد الجافة متل الكاكاو وجوزالهندوالسكرالبودرةوبعدين بضيف الحليب شوي شوي حتى ما تمرق العجينة وما بحط سمنة بشوفا مو ضروري وبعدين بكورها وبغطها بالشيكولاته وبعين بجوزالهند وبحطا بالبراد عشردقايق وبتطلع طيبة كتير شو رأيك أخت منى
text: #000070
text: جربت نصف المقدار لأني جبانه شوي . استعملت الزبده بدل السمنه، و لأن ولادي مو صحاب مع جوز الهند. حطيت جوز خشن. وكرات كتير زغيره ....شكلن كتير حلو أما الطعم (أكلت نصون قبل ما يصيروا بلصحن)
text: #000073
text: شكرااا كتير عالوصفة السهلة وبنفس الوقت مابتاخد من وقتك ابدا وفينا نعملا كنوع حلو زيادة بين الحلويات لما يكون في مناسبة وبرجع بكرر اهم شي ما بدو تعب ووقت
text: #000077
text: مممم غريب انا جربت الوصفة حرفيها و نجحت , طيب ممكن يكون نوعية السميد؟
text: #000079